

**Operacija financirana iz bespovratnih sredstava**

**Fonda solidarnosti Europske unije**

Fond solidarnosti Europske unije (FSEU) osnovan je kako bi se njime odgovorilo na prirodne katastrofe velikih razmjera i izrazila europska solidarnost s regijama unutar Europe pogođenim katastrofama. Fond je nastao kao reakcija na velike poplave u središnjoj Europi u ljeto 2002. godine i od tada se koristi za pokrivanje niza različitih prirodnih katastrofa.

S ciljem pružanja privremenog smještaja potrebitog stanovništva na području Grada Zagreba, Krapinsko – zagorske županije, Zagrebačke županije, Sisačko – moslavačke županije, Karlovačke županije, Varaždinske županije, Međimurske županije, Brodsko – posavske županije, Koprivničko – križevačke županije i Bjelovarsko – bilogorske županije **nastalih kao** **posljedica serije** **potresa s epicentrom na području Sisačko – moslavačke županije počevši od 28. prosinca 2020. godine**, Ministarstvo gospodarstva i održivog razvoja – Ravnateljstvo za robne zalihe izvršilo je prijavu, te su mu dodijeljena bespovratna sredstva iz Fonda solidarnosti Europske unije za Operaciju:

REFERENTNA OZNAKA OPERACIJE: **FSEU.MPGI.03/12**

NAZIV OPERACIJE: **Privremeno zbrinjavanje stanovništva pogođenog katastrofalnim potresom i nabava robe i materijala za potrebe provedbe operativnih zadaća na području Sisačko – moslavačke županije**

KORISNIK**: Ministarstvo gospodarstva i održivog razvoja – Ravnateljstvo za robne zalihe**

RAZDOBLJE PROVEDBE OPERACIJE**: 28. prosinca 2020. – 30. lipnja 2023.**

UKUPNA VRIJEDNOST OPERACIJE: **58.413.523,63 HRK odnosno 7.752.806,91 EUR (fiksni tečaj konverzije 7,53450)**

IZNOS DODIJELJENIH BESPOVRATNIH SREDSTAVA: **58.413.523,63 HRK odnosno 7.752.806,91 EUR (fiksni tečaj konverzije 7,53450)**

SVRHA OPERACIJE: Troškovi kupnje privremenih građevina (kontejnera, mobilnih kućica, pokretnih sanitarnih čvorova i sl.) za potrebe privremenog smještaja stanovnika. Troškovi stavljanja u funkciju privremene građevine za potrebe privremenog smještaja stanovnika i to prijevoz, montaža i demontaža, spajanje na infrastrukturu, opremanje i slično. Troškovi prehrane stanovništva kao i opremanje, uređenje i održavanje objekata za prehranu. Nabava osnovnih higijenskih proizvoda. Nabava roba i materijala za potrebe provedbe operativnih zadaća pripreme područja za kontejnerska naselja.